Selvitys tiedonhankinnasta

Selvitys tiedonhankinnasta liitetään opinnäytetyösuunnitelmaan.

|  |  |
| --- | --- |
| Nimi |  |
| Tutkinto-ohjelma |  |
| Ohjaaja |  |

# Aihe

Mikä on aiheesi? Kuvaile aihettasi muutamilla lauseilla tai kysymyksillä. Tiedätkö, onko aiheestasi tehty aiemmin opinnäytetöitä?

Ammattikorkeakoulujen opinnäytetyöt: [Theseus-julkaisuarkisto](https://www.theseus.fi/) sekä [Finna.fi](https://finna.fi).

# Käsitteet

Aloita purkamalla aiheesi hakusanoiksi. Mieti, millä käsitteillä kuvaisit aihettasi.

* Tee miellekartta tai käsitekartta tai listaa aiheeseesi liittyviä sanoja tiedonhaun ja rajauksen tueksi.
* Merkitse karttaan tai listaan aiheesi kannalta keskeiset käsitteet näkyvästi. Saatko niistä hakusanoja tiedonhakua varten?
* Voit ladata miellekarttasi tähän.

# Hakusanat ja asiasanat

* Ideoi lisää hakusanoja sanakirjojen, esim. [MOT](hhttps://janet.finna.fi/Record/jamk.993187654806251) avulla. Muista myös käsikirjat ja oppikirjat. Etsi synonyymit, laajemmat/suppeammat termit, rinnakkaiskäsitteet.
* Etsi käsitteisiin sopivia asiasanoja [Finto-palvelun](http://finto.fi/fi/) avulla, huomaa myös tarkemmat ja laajemmat sekä muut aiheeseen liittyvät termit.
* Kirjaa, mitä asiasanoja voisit käyttää hakuusi. Merkitse löytämäsi sanan perään asiasanastolyhenne, esim. [elinikäinen oppiminen](http://www.yso.fi/onto/yso/p6262) (YSO), [lifelong learning](http://www.yso.fi/onto/yso/p6262) (YSO).

Muita hakusanoja:

Asiasanastoista löydettyjä sanoja:

# Hakulauseet tiedonhaussa

Rakenna omia hakulauseita hakusanoistasi.

* Yhdistä hakusanoja eri komennoilla: AND (kaventaa), OR (vaihtoehdot), NOT (rajaa pois).
* Muista hakusanojen katkaisu sanahaussa sekä lainausmerkit fraasin eli sanaliiton ympärille.
* Sulkujen avulla voit määrätä hakulauseen komentojen toteutusjärjestystä.
* Esimerkkejä: kierrätys AND vaatteet ; ”kestävä kehitys” OR ”sustainable development” ;

(urheil\* OR liikun\*) NOT vamma\*.

Hae Janetin tai alakohtaisten tiedonhaun oppaiden kautta sopiva tietokanta ja valitse tietokannan käyttöliittymä -linkki. Muista kirjautua Janetiin saadaksesi kokotekstit.

Kirjaa tähän joitakin hakulauseitasi ja missä tietokannoissa niitä kokeilit:   
esim. Finna.fi: saavutettav\*

[Jyväskylän ammattikorkeakoulun verkkokirjasto, Janet Finna](https://janet.finna.fi/)

[Tiedonhaun oppaat, Jyväskylän ammattikorkeakoulun kirjasto](https://infoguides.jamk.fi/)

# Tiedonlähteiden ja tiedonhaun arviointi

* Löydätkö riittävästi laadukkaita lähteitä? Käytitkö aiheesi kannalta keskeisimpiä ja soveltuvimpia tietokantoja tai muita tiedonlähteitä?
* Tarvitseeko hakuasi muotoilla tai tarkentaa lisäämällä tai vaihtamalla hakusanoja? Käytä rajauksia (esim. Full-text, julkaisuaika, vertaisarvioitu= peer reviewed, tieteelliset lehdet = Scholarly Journals), jos tulee liikaa viitteitä tai haluat laadukkaampia lähteitä.
* Tutustu Suomen tietokirjailijoiden [taulukkoon](https://www.suomentietokirjailijat.fi/media/lomakkeet-2023/tietokirjallisuus_lajit.pdf) eri tietolähteiden lajeista ja arvioi sen avulla, millaista lähdekirjallisuutta sinulle on tähän mennessä kertynyt. Kirjaa, mihin kategoriaan löytämäsi lähteet painottuvat.

# Lähdemerkinnät

Kirjoita aiheeseesi parhaiten sopivien 2–4 lähteen lähdeviitteet Jamkin raportointiohjeen mukaisesti: <https://oppimateriaalit.jamk.fi/raportointiohje/>

Vinkki: saat ladattua lähdeviitteen useimmista tietokannoista suoraan (yleensä kohta "Cite" tai "Citation") ja sinun täytyy vain muokata sitä vastaamaan Jamkin raportointiohjetta.

# Itsearviointi

* Arvioi tiedonhaun osaamistasi tässä vaiheessa.
* Kirjoita lyhyesti, koetko pystyväsi suoriutumaan opinnäytetyön tutkimuksellisesta pohjasta. Kerro myös, jos jokin asia jäi epäselväksi tai yrityksistä huolimatta et löytänyt riittävästi lähteitä.

[Creative Commons -lisenssi](http://creativecommons.org/licenses/by/4.0/)